7.2.2023.
LV
Eiropas Savienības Oficiālais Vēstnesis
C 47/129 Trešdiena, 2022. gada 6. jūlijs
78. aicina valdību sadarbībā ar pilsonisko sabiedrību paātrināt darbu pie Enerģētikas stratēģijas 2022.–2030. gadam, īpašu uzmanību pievēršot ilgtspējīgai energoapgādei par pieņemamu cenu, energoefektivitātes paaugstināšanai un turpmākai enerģijas avotu dažādošanai saskaņā ar zaļā kursa programmu un Parīzes nolīgumu; pauž nožēlu par to, ka šīs stratēģijas publicēšana joprojām kavējas; 79. atkārtoti pauž bažas par to, ka lielākā daļa enerģijas Kosovā tiek iegūta no oglēm, un prasa atcelt visas neatbilstīgās subsīdijas oglēm, decentralizēt enerģijas ražošanu un pāriet uz atjaunīgo energoresursu izmantošanu; atzīst, ka Kosovas ziemeļu daļa ir pilnībā jāintegrē valsts norēķinu sistēmā; 80. mudina Kosovu reformēt un liberalizēt savu enerģijas tirgu, tostarp elektroenerģijas mazumtirdzniecību, lai patērētājiem dotu izvēles iespējas un izbeigtu šajā nozarē pastāvošo monopolu; atzinīgi vērtē jaunas no ES fondiem finansētas centralizētās siltumapgādes iekārtas atklāšanu Gjakovā, kas ir vienīgā šāda iekārta Kosovā, kura darbojas ar biomasu, un kas, kā paredzams, samazinās piesārņojumu šajā apgabalā par vairāk nekā 90 %; 81. pauž nopietnas bažas par gaisa kvalitāti lielākajā daļā Kosovas pilsētu teritoriju; jo īpaši uzsver, ka pēdējos gados Kosova ir pārsniegusi maksimāli pieļaujamās robežas attiecībā uz gaisa piesārņotājiem, un ka tas nopietni apdraud Kosovas iedzīvotāju veselību; aicina Kosovu ievērot savu valsts emisiju samazināšanas plānu, kas atbilst Rūpniecisko emisiju direktīvas prasībām (9); 82. uzsver, ka ir vajadzīga veselīga vide un ūdens resursu un ekosistēmu aizsardzība, īpašu uzmanību pievēršot upēm, lai attīstītu lauksaimniecību un stiprinātu nodrošinātību ar pārtiku un ūdeni; atzinīgi vērtē centienus uzlabot ūdens baseinu apsaimniekošanas kvalitāti un saistīto atļauju izsniegšanu; atzinīgi vērtē Kosovas Augstākās tiesas spriedumu apturēt ūdens izmantošanas atļauju hidroelektrostacijai Šterpcā; prasa apturēt visus dambju projektus aizsargājamās teritorijās, tostarp nākotnes Natura 2000 teritorijās (Emerald); 83. uzsver, ka ir jāuzlabo atkritumu apsaimniekošana, jo īpaši atkritumu šķirošana un reciklēšana, kā arī jāievieš aprites ekonomikas pasākumi nolūkā samazināt atkritumu apjomu; 84. atkārtoti aicina īstenot ilgtspējīgu sabiedriskā transporta un mobilitātes politiku un novērst ilgstošus infrastruktūras trūkumus; atzinīgi vērtē plānus modernizēt dzelzceļus, izmantojot Eiropas Rekonstrukcijas un attīstības bankas aizdevumus un ES dotācijas; 85. atzinīgi vērtē to, ka ir pieņemts ekonomikas un investīciju plāns Rietumbalkāniem 3,2 miljardu EUR apmērā, un aicina Kosovu to efektīvi izmantot; atzinīgi vērtē to, ka pašlaik tiek gatavoti pieci pamatprojekti enerģētikas, infrastruktūras un tīra ūdens un gaisa jomā, tostarp “Peace Highway” (“Miera automaģistrāles”) posms no Prištinas līdz Merdarei, un tiek gatavotas jaunas investīcijas ūdensapgādē un notekūdeņu attīrīšanā; 86. atzinīgi vērtē Kosovas policijas sadarbībā ar EULEX veiktos pasākumus, lai visā Kosovā apturētu nelikumīgu mežizstrādi; mudina attiecīgās iestādes un tiesībaizsardzības iestādes valsts ziemeļos un dienvidos pastiprināt sadarbību, lai apkarotu šos un citus noziegumus; o o
o
87. uzdod priekšsēdētājai šo rezolūciju nosūtīt Eiropadomes priekšsēdētājam, Komisijai, Komisijas priekšsēdētājas vietniekam/ Savienības Augstajam pārstāvim ārlietās un drošības politikas jautājumos, dalībvalstu valdībām un parlamentiem, kā arī Kosovas prezidentam, valdībai un parlamentam.
(9)
Eiropas Parlamenta un Padomes Direktīva 2010/75/ES (2010. gada 24. novembris) par rūpnieciskajām emisijām (piesārņojuma integrēta novēršana un kontrole) (OV L 334, 17.12.2010., 17. lpp.).